GiliGold/VAD_KnessetCorpus huggingface dataset:
יואל הדר:
 אין משמעות שאנחנו נקבל את זה
עמית הלוי:
ההערכה הכספית – אין בזה תפקיד
ארבל אסטרחן:
האם המבקר אמור לפרסם את זה?
עמית הלוי:
מכיוון שעלו בדיונים גם צנעת הפרט לגבי הליך רפואי, ומכיוון שכל הכספים, אם בכלל יגיעו לכדי תרומות – הרי הכול מפורסם
ארבל אסטרחן:
תרומות שנכנסות
עמית הלוי:
נכון, זה בסוף מה שמעניין
עמית הלוי:
 נניח עורך הדין של אדם אמר לו: אני אקח ממך 10 מיליון שקל
עמית הלוי:
 בפועל הוא הצליח לגייס חצי מיליון
עמית הלוי:
 מה שמקבל את אורנה, אותי ואת כל מי שרוצה לפקח, זה חצי מיליון השקלים שהוא קיבל בסוף, ולכן זה כן יפורסם
עמית הלוי:
 אתה צודק שלגבי הערכה, להתחיל לדון האם באמת הרופא הזה, ואולי יש רופא אחר יותר זול – את זה אתם לא צריכים לעשות
יואל הדר:
ההעברה אלינו היא דבר שבעצם אין לו משמעות
יואל הדר:
 אני רוצה להגיד יותר מזה, אם יש משמעות להערכה, צריך להגיד שזה הסכום המקסימלי שלכאורה אפשר לקבל את התרומות
ארבל אסטרחן:
את זה הוספנו
עמית הלוי:
כן, אבל אפשר לעדכן
יואל הדר:
אני לא אומר שלא
ארבל אסטרחן:
הוא יוכל לגייס עד הסכום שנמסר למבקר המדינה
יואל הדר:
מי אמור לפקח על הדבר הזה? בכל הסעיפים הבאים בתור אחרי סעיף (ג) אומרים שעובד הציבור לא ישתמש בתרומה שקיבל לפי סעיף זה למטרה שונה
יואל הדר:
 מי אמור לפקח על זה? אין לעובד הציבור השתתפות בהוצאותיו המשפטיות מאוצר המדינה – מי אמור לפקח? מבקר המדינה לא נדרש בהצעת החוק הזאת עד עכשיו לפקח על שום דבר
עמית הלוי:
אתה צודק, אתה צודק
יואל הדר:
בכל החוק הזה, אין לנו שום סמכויות פיקוח ובקרה, כפי שיש לנו במימון מפלגות
יואל הדר:
 המשמעות היא שאנחנו מהווים לוח מודעות, והציבור עלול לחשוב שמה שנאמר שם, הכול נבדק על ידי מבקר המדינה ולכן הוא מפרסם את הדברים האלה
יואל הדר:
 אני חושב שבתור מבקר המדינה, כשאנחנו מאשרים לרוב דברים שקרו בעבר
יואל הדר:
 אם אדוני יסבור לנכון שראוי להכניס להצעת החוק הזאת כעבור שנה, שנתיים, תקופה מסוימת שמישהו קיבל תרומות, אנחנו אמורים לבדוק שבאמת הדבר נעשה בהתאם לחוק, בהתאם לפרמטרים שהחוק יקבע, לא שאנחנו נקבע
יואל הדר:
 אז תהיה לזה משמעות של פיקוח ובקרה בכל הדברים
יואל הדר:
 מה שאנחנו נדרשים לפרסם, זה בעצם רק נושא של הקמת עמותה, פתיחת חשבון בנק וכל תרומה שהתקבלה
יואל הדר:
 זה מה שאנחנו אמורים לפרסם, ולא את כל הדברים כדי לראות האם באמת הם התקבלו בהתאם למה שאדוני קבע בהצעת החוק שלו, שהם הדברים שאסור לקבל או מותר לקבל
יואל הדר:
 אין את כל הדברים האלה, כי אנחנו לא נדרשים לבדוק את הדברים האלה, ואין לזה משמעות
עמית הלוי:
יש לי שאלת הבהרה
עמית הלוי:
 נניח, בוועדת מבקר המדינה בנושא ניגוד עניינים, אפרופו כללי ועדת אשר, האם אתם צריכים להגיע למצב שהשר או סגן השר פונים אליכם, או שאתם מפקחים על ניגוד עניינים באופן יזום?
יואל הדר:
השר פונה אלינו, והוא מבקש היתר כי הכללים אוסרים
עמית הלוי:
כללים הם עיוורים, ואומרים: אם יש ניגוד עניינים
עמית הלוי:
 אבל מי אמר שיש ניגוד עניינים או לא?
יואל הדר:
אני מסביר
יואל הדר:
 לא אנחנו מפקחים
יואל הדר:
 ראשית, זה לא המבקר אלא ועדת ההיתרים
עמית הלוי:
אבל אין לכם כלי פיקוח שם, רק משעה שהשר פונה
יואל הדר:
בעניין זה, רק כשהשר פונה
יואל הדר:
 להבדיל ממימון מפלגות, שם יש לנו פירוט
יואל הדר:
 אנחנו בודקים, שואלים שאלות, מקבלים הבהרות
יואל הדר:
 מותר לנו לקבל כל מידע, כל מידע שאנחנו רוצים
יואל הדר:
 פה, כדי לבדוק את הדבר הזה, יש צורך לקבל כל מידע שנדרש
עמית הלוי:
יש בחוק הקיים - - -
יואל הדר:
לא בחוק
יואל הדר:
 בחוק הקיים, חוק מימון מפלגות, יש ממש פירוט
עמית הלוי:
במצב הקיים, נניח ביחס לשרים וסגני שרים, יש למבקר המדינה תפקיד אף על פי שאין בו עמדה של פיקוח יזום
עמית הלוי:
 כלומר, אם ראה השר ויש ניגוד עניינים, הוא פונה אליכם
יואל הדר:
צריך להבדיל בין ועדת היתרים לבין מבקר המדינה
יואל הדר:
 מבקר המדינה, אין לו סמכות והוא ממנה את ועדת ההיתרים, והוא מציג את עמדתו בפני ועדת ההיתרים
יואל הדר:
 זה לא שמבקר המדינה בודק משהו, מפקח על משהו
יואל הדר:
 יש את ועדת ההיתרים, בדיוק כמו שפה יש ועדת היתרים
עמית הלוי:
אבל גם היא לא מפקחת
עמית הלוי:
 אם השר לא פונה אליה, היא לא מפקחת
יואל הדר:
התפקיד שלה זה לתת היתר, ולא לפקח
יואל הדר:
 ועדת היתרים היא לא ועדה מפקחת
עמית הלוי:
ציינתי שיש לכם גם ועדות שלא מפקחות
יואל הדר:
לא לנו, זה לא לנו
יואל הדר:
 זה בהתאם לכללים נקבעה ועדת היתרים שמבקר המדינה ממנה, אבל זאת לא ועדה שלנו לצורך העניין
עמית הלוי:
מבקר המדינה ממנה
יואל הדר:
נכון, הוא ממנה
עמית הלוי:
אפשר לפנות למבקר המדינה, מבקר המדינה ממנה את הוועדה, והוועדה אין לה סמכויות פיקוח, אלא אם כן פונים אליה
יואל הדר:
אבל הסמכות של פיקוח ובקרה היא של מבקר המדינה כגוף - - -
עמית הלוי:
אני מבין, אני מבין
אורנה ברביבאי:
הנקודה ברורה
אורנה ברביבאי:
 חבר'ה, אתם בלופ
יואל הדר:
חוץ מזה, כתוב: "לעניין תרומה שהתקבלה באמצעות מימון המונים, יעביר עובד הציבור למבקר המדינה, נוסף על דיווח, את פרטי חשבון הבנק
יואל הדר:
" לא כתוב מה עושים עם זה
יואל הדר:
 מה נעשה עם פרטי חשבון הבנק? אין לנו מה לבדוק
יואל הדר:
 זה שהוא מעביר לנו, גם זה לא מפורסם, אבל מה נעשה עם זה? זה יהיה בתוך מאגר מידע שנקים בשביל הדבר הזה? מאגר מידע רגיש של חשבונות?
אורנה ברביבאי:
תקימו גוף, תשקיעו, יהיו משרות, אפשר יהיה למנות אנשים מטעם המפלגה הנכונה
יואל הדר:
גברתי יודעת שמבקר המדינה הוא גוף אובייקטיבי, מנסה להיות
אורנה ברביבאי:
אני לא מדברת על מבקר המדינה
אורנה ברביבאי:
 אני מדברת על מי שחושב שהוא יכול יהיה לעשות את זה
אורנה ברביבאי:
 אין לי מילה רעה להגיד על מבקר המדינה
יואל הדר:
אני מודה לך
בועז ארד:
אני שומע כאן את עורך הדין הדר, אני שומע פה את עורך הדין דול, אני שומע את עורך הדין גיא דוד
בועז ארד:
 שמעתי את הייעוץ המשפטי לממשלה, כולם באים ואומרים לך, שההצעה שלך הולכת להשחית את השירות הציבורי
בועז ארד:
 מתקיים פה דיון מלומד ונכנסים פה לסעיפי סעיפים
בועז ארד:
 גם אם הצעת החוק הזאת תעבור, בסופו של דבר, אחרי שחלום הבלהות הזה יעבור מן העולם, יחד עם כל החקיקה המטורפת שאתם מעבירים בקומה הזאת ובקומה למטה - -
עמית הלוי:
דבר בנימוס
בועז ערד:
- - זה בסופו של דבר יימחק
בועז ערד:
 הכתם הזה מדברי ימי הכנסת יימחק
אורנה ברביבאי:
לא יימחק
אורנה ברביבאי:
 ייזכר להרבה שנים
עמית הלוי:
כשאתה אומר חקיקה מטורפת, אתה מבזה את ישראל במערכת הבין-לאומית
אורנה ברביבאי:
אנחנו מבזים? לא אתם, שמעבירים את החוקים האלה
בועז ערד:
אתם מבזים את הכנסת
עמית הלוי:
אתה מבזה את ישראל במערכת הבין-לאומית, וחבל שאתה נוהג כך
בועז ערד:
אני אומר לך, כמו שלא תהיה הפיכה משטרית, גם ההצעה הזאת תעבור מן העולם ותלך לפח האשפה של ההיסטוריה
אורנה ברביבאי:
תודה לך, אדוני, על דברי הטעם
יואל הדר:
רק תנו לי לסיים
אורנה ברביבאי:
זה לא נגמר
אורנה ברביבאי:
 בשעה ארבע יש מליאה
יואל הדר:
אנחנו צריכים שיהיו לנו סמכות פיקוח ובקרה וגם סנקציות, כמו שיש לנו במימון מפלגות, כדי שמי שיפר - - -
עמית הלוי:
פה יש סנקציות, רק אתה אומר, שיהיו אצלך סנקציות
אורנה ברביבאי:
אומר לך מבקר המדינה: אני לא יכול לבקר את מה שאתה מטיל עליי
אורנה ברביבאי:
 זה מה שהוא אומר לך בקיצור
עמית הלוי:
בבקשה, חברת הכנסת ברביבאי, חמש דקות
אורנה ברביבאי:
כשמביאים חוק, אני הולכת לבדוק את הצורך
אורנה ברביבאי:
 מאיפה הצורך הזה הגיע? ממה? התחלת ואמרת: זה החיילים והשוטרים, והם בעצם הפכו להיות השחפ"צ למה אתה מביא את החוק הזה
עמית הלוי:
לא, אני לא התחלתי בזה
אורנה ברביבאי:
אני אומרת, אני אומרת
אורנה ברביבאי:
 שעות שרפת פה על שאלות למה זכאים שוטרים, למה זכאים החיילים, למרות שהוסבר לך בצורה מאוד ברורה שאין בעיה
אורנה ברביבאי:
 הם מקבלים מענה
אורנה ברביבאי:
 גם אמרתי לך, שאם היית מביא חוק שנועד להגן על זכויות משפטיות ורפואיות של חיילים ושוטרים, האופוזיציה הייתה מצטרפת במקום שהיא הייתה מוצאת לנכון
אורנה ברביבאי:
 אבל כל מהות החוק הזה היא למצוא פתרון ייחודי, לתפור חליפה לראש ממשלה שנאשם בשוחד, מרמה והפרת אמונים
אורנה ברביבאי:
 זה לא רק לו, זה לו ולחברים שלו, שהוא מביא אותם כחבר מביא חבר
אורנה ברביבאי:
 לדרעי, לחוק דרעי 2, ולחוקים נוספים
אורנה ברביבאי:
      אתה מקדם חוק מושחת, שנועד לסאב את המערכת הציבורית עד כדי כך, שאני אומרת לך, שכשאני מסתכלת על הפרמטרים של מדד השחיתות העולמי, אתה מסכן את מקומה של ישראל
אורנה ברביבאי:
 ישראל כבר ירדה חמישה מקומות כשביבי היה ראש ממשלה לאורך שנות כהונתו, והיא תמשיך
אורנה ברביבאי:
 הפעם היא תצלול
אורנה ברביבאי:
 וכשהיא תצלול, אנשים לא יעשו עסקים עם ישראל, ויגדירו אותה כמדינה מושחתת
עמית הלוי:
מצד שני - - -
אורנה ברביבאי:
אני מדברת
אורנה ברביבאי:
 עכשיו אני מדברת
אורנה ברביבאי:
 אני הקשבתי לך
אלעזר שטרן:
השנה, זאת השנה שאנחנו היינו בממשלה
אורנה ברביבאי:
אני רוצה לסיים את ההתייחסות שלי
אורנה ברביבאי:
 אתה יודע, השנה היא שנת בחירות מוניציפליות
אורנה ברביבאי:
 אתה מקדם חוק, ואני בכלל לא בטוחה שאין קשר לדבר הזה
אורנה ברביבאי:
 מקדם חוק שראשי רשויות, שמתמודדים לבחירות, גם יהיו זכאים לגייס כספים ובאופן שהוא לא מבוקר ולא מפוקח, עד אחרון עובדי הציבור
אורנה ברביבאי:
 הבוקר, עכשיו, קיבלתי איזשהו פוש שאומר שראש עיריית קריית מוצקין יואשם בשוחד
אורנה ברביבאי:
 חסרה לנו שחיתות במדינה, שאתה בא ומביא חוק שנועד עוד להרחיב, להגדיל ולהעמיק את השוחד של עובדי הציבור, שליחי הציבור, נבחרי הציבור?     אני אומרת לך, באמת, זה לא מאוחר
אורנה ברביבאי:
 באת עם כל מיני תובנות ועקרונות שהופרכו פה אחד לאחד
אורנה ברביבאי:
 גם היועצים המשפטיים וכל מי שעיניים בראשו אומר לך: זה חוק מושחת, אתה מעודד ומקדם שחיתות בישראל
אורנה ברביבאי:
 אני מציעה לך, אם יש לך מעט יושרה, למשוך את החוק הזה בחזרה ולא להיות שותף – אתה, על שמך – להשחית את כלל הסקטור הציבורי במדינת ישראל, כשהמדינה היא זאת שתצטרך לשאת בתוצאות
אורנה ברביבאי:
 בשמה הטוב, במוניטין שלה ובנכונות של אנשים מכל העולם לייצר עסקים ולייצר בכלל ממשקים עם מדינת ישראל
אורנה ברביבאי:
 יש לך הזדמנות
אורנה ברביבאי:
 אל תביא את זה לקריאה ראשונה, ואנחנו נסלח לך על זה שהשחתת את זמננו
אורנה ברביבאי:
 זה עדיף על פני החוק המשחית הזה
עמית הלוי:
מאה אחוז, תודה רבה
עמית הלוי:
 עדנה הראל, בבקשה
עמית הלוי:
 אחרייך לינור, כל אחת דקה וחצי
עדנה הראל פישר:
אני עובדת מדינה בכירה במשך קרוב לשלושים שנה במגוון תפקידים
עדנה הראל פישר:
 אני מכירה היטב מה זה אומר לא לקבל מתנות בשל היותך עובד ציבור
עדנה הראל פישר:
 זאת עילה חשובה מאוד, ברורה מאוד, שומרת על האתיקה של עובדי ציבור
עדנה הראל פישר:
 במהלך הדיון הזה ובמהלך הדיון הקודם הקשבתי קשב רב, אתה שבת על תפיסה שבעיניי היא מאוד מאוד בעייתית בשם איזושהי אמירה של השוואה בין נבחרי הציבור, עובדי הציבור וכל אזרח
עדנה הראל פישר:
 לא, עובדי הציבור ונבחרי הציבור אינם כל אזרח
עדנה הראל פישר:
 ממש לא
עדנה הראל פישר:
      אנחנו לקחנו על עצמנו, ואתם, נבחרי הציבור, בוודאי לקחתם על עצמכם, לשרת את הציבור
עדנה הראל פישר:
 כדי לשרת את הציבור צריך לעמוד בסטנדרטים גבוהים מאוד של אתיקה, של יושרה, וכן, לדעת שחשופים כל הזמן לביקורת
עדנה הראל פישר:
 וצריכים להיות חשופים כל הזמן לביקורת
עדנה הראל פישר:
 ולא לגעת כהוא זה בכל הדברים שנמצאים על השולחן, או שמובאים לפתחנו כדי, אולי, לשבש את דעתנו, להשפיע על שיקול דעתנו וכולי וכולי
עדנה הראל פישר:
      ולכן, ההסדרים שקיימים היום הם הסדרים חיוניים, הכרחיים
עדנה הראל פישר:
 לבוא ולכרסם בהם באופן שאתה מציע בהצעת החוק הזאת, ובדקה וחצי שעומדת לרשותי אחרי כל הזמן, אני לא אוכל לרדת לפרטים
עדנה הראל פישר:
 יש פה שורה ארוכה מאוד של הערות, אבל בסופו של דבר, ההסדר שיש פה, למרות שתיארת אותו כהסדר שהוא הרבה יותר טוב ממה שהיה, הוא עדיין הסדר מלא בחורים
עדנה הראל פישר:
 כן, יש בו כדי באופן מפורש להביא את מדינת ישראל למדינה שיש בה שחיתות על פני הדברים באופן מובהק
עדנה הראל פישר:
      אני במכון הישראלי לדמוקרטיה מאז שפרשתי משירות המדינה, ואחד התפקידים שלי הוא ראשת התוכנית לאתיקה שלטונית ומאבק בשחיתות
עדנה הראל פישר:
 התפיסה לגבי שחיתות בעולם מחלקת שחיתות למה שנקרא grand corruption – שחיתות ענק, מכרזים גדולים, מכרזים בינוניים, ו-petit corruption
עדנה הראל פישר:
 ברוך השם, בישראל, בכל מה שקשור ל-petit corruption, אנחנו במצב מאוד טוב
עדנה הראל פישר:
 ולכן, יש אמון
עדנה הראל פישר:
 בגדול, יש אמון בעובדי הציבור ובמשרתי הציבור
עדנה הראל פישר:
      ההצעה שמונחת פה תיצור היפוך מוחלט בהתייחסות לעובדי ציבור
עדנה הראל פישר:
 חשדנות מתמדת, ואפשרות לפרצות בלתי נגמרות
עדנה הראל פישר:
 להציע להם פיתויים מכל הסוגים, ולקיים שיח על כל מיני מצבים כאלה ואחרים, שבהם נותנים להם תמורות מכל הסוגים
עדנה הראל פישר:
 לפתח פה תרבות של petit corruption זאת תהיה טעות מהמדרגה הראשונה
עדנה הראל פישר:
      עד כאן להיום, ואני מאוד אשמח לרדת לפרטים ולהוכיח את זה
עמית הלוי:
אם את רוצה ויכולה, נשמח שתגישי מסמך עם כל ההערות שלך
עמית הלוי:
 אני אקרא אותן, ואני מקווה שגם יושב-ראש הוועדה יקרא אותן בנחת
עמית הלוי:
 מה שאפשר יהיה לשפר, אשפר
עמית הלוי:
 על העיקרון אני מסכים איתך, על ההשלכה שאת חושבת שההסדר הנוכחי הוא הכרחי, בזה יש לנו מחלוקת
עמית הלוי:
 אין לנו ויכוח על העיקרון
עמית הלוי:
 לינור, יש לך בדיוק דקה, אני מתנצל
לינור דויטש:
זה יספיק לי, אני מדברת מהר
לינור דויטש:
 אני רוצה לומר שקודם כול, אחרי חמש שעות דיון, אני מעריצה את היכולת שלך לשבת פה באמת בקור רוח, ופשוט לשמוע את היועצת המשפטית הראשית של הכנסת, היועצת המשפטית של הוועדה, את מבקר המדינה, את נציגות משרד המשפטים – כל הגורמים המקצועיים באים ואומרים לך שזה חוק שמשחית, ואתה אומר: שחור הוא לבן, לבן הוא שחור, יום הוא לילה, לילה הוא יום
לינור דויטש:
 ואת הכול אתה עושה באמת בקור רוח מקפיא דם
לינור דויטש:
 אני חייבת לומר, זה באמת מאוד מאוד מרשים
לינור דויטש:
 חוסר היכולת שלך – לא משתכנע משום דבר
לינור דויטש:
      יושבת פה היועצת המשפטית של הכנסת
לינור דויטש:
 היא לא מגיעה לכל דיון
לינור דויטש:
 אני מכירה את היועצת המשפטית הרבה מאוד שנים
לינור דויטש:
 היא באה ואמרה לך באופן חסר תקדים ובלתי משתמע לשתי פנים, שמדובר פה בחוק מסוכן
לינור דויטש:
 בכל חוק אחר שהייתי רואה את צמצום הנוסח שחל מהנוסח הראשון לנוסח השני, הייתי אומרת: הישג, הינה, צמצמנו חלק מהסעיפים
לינור דויטש:
 פה אני אומרת שזה חסר משמעות, ואני לא יכולה אפילו לברך על הצמצום הזה
לינור דויטש:
 כי למרות הצמצום, עדיין יושב פה מבקר המדינה ואומר: עשית אותי לוח מודעות
לינור דויטש:
      למה לקבוע תקדימים? יש את חוק הפריימריז, יש את חוק מימון מפלגות
לינור דויטש:
 נגיד שאתה רוצה לקדם את החוק הזה, שהוא חוק רע, וכולם אומרים לך שהוא רע; שהוא חוק משחית, וכולם אומרים לך שהוא משחית – לך למקומות קיימים
לינור דויטש:
 אל תיתן את הכול פתוח
לינור דויטש:
 גם החוק הנוכחי עדיין מאפשר
לינור דויטש:
 עדיין השארת עובדי ציבור, עדיין לא הגבלת מספיק את גובה התרומה, אתה עדיין מאפשר תרומות אנונימיות, אתה עדיין יוצר פתח אמיתי לשחיתות מסוכנת
עמית הלוי:
את לא מברכת על השינוי שנעשה בחוק?
לינור דויטש:
אני לא אברך על משהו שעדיין משאיר מהות, שכל הנוסח עדיין מחורר כמו גבינה שוויצרית או כמו מצה של פסח
לינור דויטש:
 כמות החורים וכמות האפשור היא בלתי אפשרית
לינור דויטש:
 לכן אני אומרת, בגלל שאני רואה שאתה מתקדם עם זה, אני באה עם הצעות פרקטיות
לינור דויטש:
      עבר פה חוק הפריימריז, ויש בו מנגנון שלם שנותן סמכויות למבקר המדינה
לינור דויטש:
 תעתיק את זה
לינור דויטש:
 תעתיק
לינור דויטש:
 למה להמציא משהו חדש? למה להעביר חוק שלם ללא שום סמכות פיקוח? כל הדברים שהכנסת חסרי משמעות, אם אין אף אחד שבודק
לינור דויטש:
 אתה מחיל את הדבר הזה על 800 אלף עובדי מדינה, אתה מחיל את זה על נבחרי ציבור, על חברי מועצה, שבכלל לא מקבלים שכר
לינור דויטש:
 מי יפקח עכשיו? הם גם לא מקבלים שכר וגם יתפתו לקבל תרומות
לינור דויטש:
 אתה פותח פה פתח לשחיתות חוקית אין סופית, ולמה? עמית, למה? אתה נראה לי אדם אינטליגנטי ואני לא מצליחה להבין למה הדבר הזה ממשיך להתנהל
אורנה ברביבאי:
הוא מיתמם, זה לא קשור
אורנה ברביבאי:
 הוא פשוט מיתמם
עמית הלוי:
אני מאוד מקווה שחברי המועצה ברחבי הארץ, קודם כול שיהיו בריאים ולא יהיו להם הליכים רפואיים שלא מכוסים בכיסוי הביטוחי
לינור דויטש:
אבל זה לא רק רפואי, זה משפטי, עמית
עמית הלוי:
דבר שני, אני לא יוצא מנקודת הנחה שהם כולם מושחתים, ויהיו פה אלפי רוצחים
אלעזר שטרן:
לא צריך שכולם, מספיק שיש הרבה
לינור דויטש:
לפי החוק הזה, מורשע באונס, משה קצב, יכול לגייס מימון המונים? שכולם יממנו לו את זה שהוא אנס נשים
לינור דויטש:
 זה נראה לך מצב נורמלי? באמת
עמית הלוי:
מכיוון שהוזכרו פה הרבה דוגמאות, את יכולה לעשות מעשה זבוב וללכת על דוגמה אחת
לינור דויטש:
אבל זאת דוגמה אמיתית מהחיים
עמית הלוי:
אבל יש עשרות דוגמאות אחרות
עמית הלוי:
 עשרות, אם לא מאות
לינור דויטש:
עצם העובדה שאפשר לגייס כסף על הליכים פליליים, על פשעים קשים, זה מצב שהוא לא סביר
עמית הלוי:
קודם כול, גם חשוד הוא לא מורשע
עמית הלוי:
 לא כל חשוד הוא מורשע
לינור דויטש:
על פי החוק הזה לא הפרדת ביניהם
עמית הלוי:
מכיוון שאנחנו צריכים לסיים ויש מליאה, תודה רבה לינור, תודה רבה לכל המשתתפים, תודה רבה על הסבלנות
עמית הלוי:
 אופיר כץ, יושב-ראש הקואליציה, שמנהל את ועדת הכנסת, יודיע על המשך הדיונים בחוק הזה
עמית הלוי:
 אין לי מושג, אבל הוא יודיע ואין לי מושג מתי הוא יחליט
אלעזר שטרן:
הוא יהיה קשוב להערות?
עמית הלוי:
הוא יודיע
עמית הלוי:
 אני מניח שהוא יותר קשוב באופיו ממני, אני מניח שהוא יתייחס ביתר רצינות
עמית הלוי:
 תודה, הישיבה נעולה
ינון אזולאי:
שלום לכולם, אני פותח את הדיון בוועדת הכנסת
ינון אזולאי:
 העברת הצעת חוק לוועדת הכנסת לקביעת ועדה
ינון אזולאי:
 ארבל, בבקשה
ארבל אסטרחן:
הנושא הראשון, קביעת ועדה לדיון בהצעת חוק ההתאמות הפיסקליות
ארבל אסטרחן:
 מדובר בהצעת חוק שבאה לצד חוקי התקציב וההסדרים, חוק הפחתת הגירעון וחוקים אחרים ואושרה בקריאה ראשונה בכנסת כבר בסוף מרץ
ארבל אסטרחן:
 בשל טעות שהייתה במערכת הסנהדרין, ההצעה נדונה בוועדת הכספים למרות שהמליאה החליטה להעביר אותה לקביעת ועדה בוועדת הכנסת
ארבל אסטרחן:
 ברור שוועדת הכספים היא הוועדה המתאימה לדון בזה, לכן מה שמבוקש כעת הוא שוועדת הכנסת תאשר שאכן ההצעה צריכה להיות נדונה בוועדת הכספים לצד חוקי התקציב, חוק הפחתת הגירעון והחוקים הרלוונטיים לעניין הזה
זאב אלקין:
לכל הדיונים שהתקיימו בוועדת הכספים, לאור זה שלא היה דיון בוועדת הכנסת וגם לא הודיעו במליאה, אין תוקף
זאב אלקין:
 זה לא דיון שיכול להיות רשמי לפרוטוקול כל עוד הצעת החוק עלתה שם לדיון באופן לא חוקי מבחינת תקנון הכנסת
זאב אלקין:
 בהנחה וועדת הכנסת תחליט שזה צריך להיות נדון בוועדת הכספים וגם יודיעו על זה במליאת הכנסת, רק מהרגע הזה צריך להתחיל דיון אמיתי לגופו של החוק וכל מה שנאמר בוועדת הכספים עד אז צריך להימחק מהפרוטוקול
זאב אלקין:
 המשמעות של זה שצריך לקיים את כל הדיון מחדש
שרן השכל:
חברי ועדת כספים שקיימו את הדיונים התיאורטיים שאמורים להימחק מהפרוטוקול, עמלו  ועבדו במשך שלושה ימים בהגשת הסתייגויות להצעת החוק שככל הנראה בכלל לא בסמכות ועדת הכספים לדון בהן
שרן השכל:
 במידה ומעבירים את זה לאחת הוועדות - -
זאב אלקין:
צריך לפתוח זמן מחדש להגשת הסתייגויות
שרן השכל:
צריך לאפשר גם לחברים מוועדות אחרות, לא רק לחברי ועדת הכספים, שחשבו שהחוק אמור להגיע אליהם, לפתוח את המערכת ולתת זמן מספק להגשת אותן הסתייגויות על החוק הנוכחי
ולדימיר בליאק:
במידה ויוחלט להעביר את החוק לדיון בוועדת הכספים, אין ספק שנצטרך זמן כדי להגיש הסתייגויות, לפחות מספר שעות
ולדימיר בליאק:
 נוסח החוק, למיטב ידיעתי, השתנה במהלך הדיון בוועדה באופן משמעותי, לכן אם הדיון יוחזר לוועדת הכספים נצטרך להתחיל מהנוסח המקורי
נאור שירי:
אני רוצה להבין מה הייתה הבעיה במערכת הסנהדרין ואם התבצעה בדיקה לגבי חוקים נוספים שהיו אמורים להגיע לוועדות שונות והגיעו לוועדות אחרות
ארבל אסטרחן:
מדובר פה בתקלה טכנית
ארבל אסטרחן:
 כל החוקים שעסקו בענייני תקציב עברו לוועדת הכספים, זה המקום המתאים להעברתם
ארבל אסטרחן:
 במליאה נשמעה הצעה  - אנחנו מדברים על ה-27 במרץ - להעביר את הצעת חוק ההתאמות הפיסקליות לוועדה אחרת
ארבל אסטרחן:
 בשל הזנה שגויה בסנהדרין זה הועבר לוועדת הכספים
ארבל אסטרחן:
 לוועדת כספים שדנה בזה היה מכתב ממזכירות הכנסת על כך שההצעה תועבר אליה
נאור שירי:
ארבל, את יכולה לפרט על תהליך ההזנה בסנהדרין?
ארבל אסטרחן:
אחד מעובדי מזכירות הכנסת מזין כל הצעת חוק שמאושרת במליאה בכל קריאה
ארבל אסטרחן:
 מדובר בטעות טכנית של אחד מעובדי מזכירות הכנסת - במקום להזין בסנהדרין שהצעת החוק צריכה לעבור לוועדת הכנסת, הוא הזין שהיא עוברת לוועדת הכספים
נאור שירי:
כשמקריאים אותה במליאה, מזינים את זה תוך כדי?
ארבל אסטרחן:
אחרי שזה עבר במליאה בקריאה הראשונה, הוזן שזה יעבור לוועדת הכספים - זו הוועדה המומלצת לפי עמדת הלשכה המשפטית
ארבל אסטרחן:
 ועדת הכספים קיימה דיונים בהצעה שהוכנסו בה כל מיני שינויים
ארבל אסטרחן:
 הלשכה המשפטית לגבי כל הצעה כזאת שהיא מכינה לקריאה שנייה ושלישית, מוודאת בפרוטוקול שאכן זה עבר לוועדה המתאימה, שאכן זה אושר בקריאה הנדרשת
ארבל אסטרחן:
 כאן התברר שזה לא עבר לוועדת הכנסת, שזו אכן תקלה, אבל מאחר וזה עבר לוועדה המתאימה ואכן קוימו דיונים - -
שרן השכל:
הוועדה המתאימה על פי מי?
ארבל אסטרחן:
על פי המלצת הלשכה המשפטית וכל התקדימים של חקיקה מהסוג הזה
ולדימיר בליאק:
מי שקובע את הוועדה המתאימה זו ועדת הכנסת
עודד פורר:
אז למה לעשות את הדיונים בוועדת הכנסת? שתמליץ הלשכה המשפטית לאיזו ועדה זה ילך
נאור שירי:
אם הכל היה לפי התקדימים והכל בסדר, למה אנחנו מקיימים עכשיו את הדיון?
ארבל אסטרחן:
מאחר וזה הגיע לוועדה הנכונה והוועדה דנה ביודעה שזה עבר אליה כי המזכירות שלחה לה מכתב שזה עבר אליה, ומאחר ואנחנו מדברים על מצב שהוא בדיעבד, מבחינתנו מדובר בעניין טכני
שרון ניר:
אני לא רואה פה שום דבר טכני, אני רואה פה דברים מהותיים
שרון ניר:
 אני מתייחסת לתפקיד שלי בוועדת הכנסת בצורה מאוד רצינית
שרון ניר:
 עם כל הכבוד, כל מה שאמרת פה זה ממש לא טכני
עודד פורר:
חברי הכנסת בוועדת הכנסת בכלל לא ידעו שהחוק הזה נדון בוועדת הכספים
זאב אלקין:
אם כחבר כנסת ידעתי במליאה שזה אמור להיות נדון בוועדה אחרת ולכן לא התייחסתי לדיונים בוועדת הכספים כדיונים רשמיים על החוק - -
עודד פורר:
אני מבקש התייעצות סיעתית
עודד פורר:
כל ההליך הזה, לשיטת סיעות האופוזיציה, הוא הליך בלתי חוקי, כולל ההצבעה שהאופוזיציה לא תשתתף בה
ינון אזולאי:
מי בעד להעביר לוועדת הכספים, מי נגד, מי נמנע?
ינון אזולאי:
עבר לוועדת כספים
ינון אזולאי:
פרק כ' (רשויות מקומיות) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024)
ינון אזולאי:
 חברת הכנסת שרן  השכל וחבר הכנסת נאור שירי הגישו טענת נושא חדש
שרן השכל:
אני רוצה לטעון בפני ועדת הכנסת טענת נושא חדש בעניין הצעת חוק שוד מס הארנונה הגדול שהקואליציה הנוכחית מנסה להעביר בוועדת הכספים
שרן השכל:
 פעם ראשונה בהיסטוריה של מדינת ישראל לוקחים מיסים ישירים בשביל מטרה לאומית, זאת כאשר המדינה אמורה לשים כתף מתחת לאלונקה ולסייע
שרן השכל:
 אחרי שהממשלה  הורידה בתקציב הנוכחי את ידיה מהניסיון לפתור את משבר הדיור, היא באה ואמרה: "ראשי הרשויות, תטפלו בזה אתם"
שרן השכל:
 איזה פתרון הם מצאו? לשדוד את הארנונה של התושבים ברשויות במדינת ישראל
שרן השכל:
 אזרחי ישראל הולכים לשלם על זה בכך שתהיה ירידה ברמת השירות של החינוך ברשויות, ירידה בשירותי האשפה
שרן השכל:
 בכל מקום שיצטרכו לקצץ, אנחנו והילדים שלנו נשלם את זה
שרן השכל:
 ועדת הכספים והאוצר הגיעו לאיזה סיכום עלום על מי יהיה בוועדה של הקרן של הארנונה
שרן השכל:
 בתחילת הדיונים בא האוצר ואמר: "זה קרן של הרשויות המקומיות, אנחנו לא רוצים לנהל את הקרן הזאת, לכן 70% מהקרן יחזיקו הרשויות המקומיות", אבל אז הגיעה ועדת כספים, בהתייעצות עם האוצר, והביאה נוסח חדש לשולחן שאומר שיהיו חברים בקרן שלושה נציגים של הממשלה, שלושה נציגים של השלטון המקומי ועוד נציג ציבור
נאור שירי:
נציג ציבור שלא חובה שיתמנה
שרן השכל:
מטרת החוק הייתה לנהל את הקרן הזאת
שרן השכל:
 ברגע שקבעתם שמחצית מחברי הוועדה יהיו אנשי הממשלה ומחצית מחברי הוועדה יהיו אנשי השלטון המקומי, הוצאתם את השליטה מהידיים של השלטון המקומי, מה שאומר שלא היא תנהל את הקרן אלא הממשלה
שרן השכל:
 בתוך הדוח הכלכלי של מודי'ס דיברו על כך שאין לרשויות המקומיות שום שליטה מול השלטון המרכזי
נאור שירי:
בדברי הימים של החוק הזה ייזכר שמליאת ועדת הכספים הייתה הצגה שלמה של דיונים
נאור שירי:
 למה? כי הדיונים האמיתיים בחוק הזה, הסגירות האמיתיות, הפשרות, המודלים וההורדה באחוזים התקיימו בחדר אחר, בהוראה ישירה של יו"ר ועדת הכספים
נאור שירי:
 למה אני טוען שזה נושא חדש? כי זה קונסטלציה חדשה, זה סטארט-אפ
נאור שירי:
 למה סטארט-אפ? כי מדינת ישראל שרוצה לפתור את משבר הדיור, באה ואמרה: "אני אלך עכשיו לרשויות המקומיות ואיעזר בהן כדי לפתור את משבר הדיור"
נאור שירי:
 אני חושב שאפשר בשיטה הזאת לפתור עוד הרבה בעיות בציבוריות הישראלית
נאור שירי:
 אפשר להעביר את כל נושא החינוך לגיל הרך, אפשר להעביר את כל בעיות התחבורה במדינת ישראל וכל הבעיות של ביטחון הפנים שאין ספק שזה כישלון קולוסאלי של מדינת ישראל וממשלת ישראל, בטח עם השר איתמר, לרשויות המקומיות, הן ידעו לתפעל את זה
נאור שירי:
 לגבי כל דבר שאתם רוצים לעשות במדינה אתם צריכים לשאול את ראשי הרשויות, הם עושים את זה טוב יותר ויעיל יותר
שולמית אלוני:
את כל הנושא של מינוי מועצת הקרן הוחלט בוועדת הכנסת לפצל מתוך התיקון של פרק כ' (רשויות מקומיות) ולמזג לאחר מכן חזרה
שולמית אלוני:
 התיקונים שנעשו במסגרת הנושא הזה נעשו כחלק אינטגרלי מתוך הצעת החוק, לכן, לטעמנו, לא מדובר בנושא חדש
זאב אלקין:
לפני שאני אתייחס לגופו של נושא חדש, אני חייב להתייחס לגופו של החוק
זאב אלקין:
 מדובר בחוק הזה על שערורייה מבחינת הממשלה
זאב אלקין:
 למה? כי היא ביטלה סיוע שנועד לרשויות המקומיות בהיקף של 30,000 שקל פר יחידה
זאב אלקין:
 דרך הקרן שפה ייקח 15 שנה כדי לקבל סיוע
זאב אלקין:
 ממשלה שמרוויחה הון תועפות מהקרקע על חשבון הרשויות מנסה להחזיר להן עכשיו גרושים דרך החוק הזה, לכן החוק הזה לכשעצמו הוא שערורייה גדולה
זאב אלקין:
     חבר הכנסת גפני, סיעתך טוענת ששר האוצר רימה אותה ולא נתן לה כספים קואליציוניים
זאב אלקין:
 הלהיטות שבה אתה עובד אצל שר האוצר בצלאל סמוטריץ' כדי להעביר את החוק הזה ולפגוע בכל מדינת ישראל היא מדהימה
זאב אלקין:
 מתברר שאפשר לדרוך עליכם, לא לתת לכם כספים קואליציוניים, ואתם עדיין תמשיכו לעבוד, אלא אם כן שר האוצר הבטיח לך משהו כדי להעביר את החוק הזה
מירב בן ארי:
גפני, הייתי איתך ארבע שנים כשכחלון היה שר האוצר, רק שאז לא היית כזה סמרטוט כמו שאתה סמרטוט של סמוטריץ'
מירב בן ארי:
 מה קרה? כשכחלון בא אליך עם הרבה יוזמות, ידעת לבלום אותן ולעשות סדר עדיפויות
מירב בן ארי:
 מה קרה לך? מה עשה לך סמוטריץ' שהסכמת לקרן הזאת? אין בן אדם שלא מבין כלום בצדק חלוקתי כמו בצלאל סמוטריץ'
מירב בן ארי:
 אתה שתמיד היית גב, שתמיד ידעת להיות שם, מה קרה לך? עזוב את הקטע של יהודה ושומרון שהם רק לוקחים ולא מקבלים, עזוב את הרשויות הערביות שלא יראו כלום כי הכל זה עניין של היתרי בנייה שלא מאשרים להן - איך הסכמת עם אדם כזה שמייצג קפיטליזם, שלא יודע מה זה רווחה בכלל? איך הסכמת לקרן הזאת שיש בה אפס צדק חלוקתי? מ-2015 עד 2019 עשיתי איתך צדק חלוקתי
משה גפני:
אם אתם האלטרנטיבה - אני איתו
מירב בן ארי:
תמיד ידעת להילחם, כי אתה יודע מה זה צדק חלוקתי, אתה יודע מה זה רווחה
מירב בן ארי:
 מה שאתם עושים פה זה בדיוק הפוך
מירב בן ארי:
 מילא אם היו נותנים את הכסף לפי מצב הרווחה בכל עיר, לפי הדירוג של כל עיר בהלמ"ס,  אבל נותנים למי שיש היתרי בנייה
מירב בן ארי:
 מה יעשה זה שאין לו עתודות קרקע? איך הוא יקבל את הכסף? גפני, איך אתה מסכים לזה?
אימאן ח'טיב יאסין:
מה יעשה מי שיש לו קרקע אבל לא נותנים לו היתר?